অ্যালান আর্কিন

অ্যালান আর্কিন (ইংরেজি: Alan Wolf Arkin; জন্ম: ২৬শে মার্চ, ১৯৩৪ – মৃত্যু: ২৯ জুন ২০২৩) ছিলেন একজন মার্কিন অভিনেতা, পরিচালক ও চিত্রনাট্যকার। ছয় দশকের বেশি সময়ের চলচ্চিত্র জীবনে, আর্কিন একবার একাডেমি পুরস্কার, একবার গোল্ডেন গ্লোব ও একবার বাফটা পুরস্কার লাভ করেন। এছাড়া মঞ্চনাটকে অভিনয়ের জন্য তিনি টনি পুরস্কার লাভ করেন। আর্কিন অভিনীত উল্লেখযোগ্য চলচ্চিত্র হল দ্য রাশিয়ান্‌স আর কামিং, দ্য রাশিয়ান্‌স আর কামিং, ওয়েট আনটিল ডার্ক, দ্য হার্ট ইজ আ লোনলি হান্টার, পপি, ক্যাচ-২২, দ্য ইন-লস, এডওয়ার্ড সিজরহ্যান্ডস, গ্লেনগারি গ্লেন রস, থার্টিন কনভারসেশন্স অ্যাবাউট ওয়ান থিং, লিটল মিস সানশাইন, গেট স্মার্ট, ও আর্গো। দ্য রাশিয়ান্‌স আর কামিং, দ্য রাশিয়ান্‌স আর কামিং চলচ্চিত্রের অভিনয়ের জন্য তিনি শ্রেষ্ঠ অভিনেতা বিভাগে গোল্ডেন গ্লোব পুরস্কার লাভ করেন এবং অস্কার, বাফটা এবং নবাগত অভিনেতা বিভাগে অপর একটি গোল্ডেন গ্লোব পুরস্কারের মনোনয়ন লাভ করেন। দ্য হার্ট ইজ আ লোনলি হান্টার ছবির জন্য তিনি দ্বিতীয়বারের মত অস্কার ও গোল্ডেন গ্লোবের জন্য মনোনীত হন। লিটল মিস সানশাইন ছবিতে অভিনয়ের জন্য তিনি তার প্রথম একাডেমি ও বাফটা পুরস্কার লাভ করেন। আর্গো চলচ্চিত্রটি তাকে আরেকবার একাডেমি, গোল্ডেন গ্লোব ও বাফটা পুরস্কারের মনোনয়ন এনে দেয়। আর্কিন ১৯৩৪ সালের ২৬শে মার্চ নিউ ইয়র্ক সিটির ব্রুকলিনে জন্মগ্রহণ করেন। তার পিতা ডেভিড আই. আর্কিন ছিলেন একজন চিত্রশিল্পী ও লেখক, এবং তার মাতা বিয়াত্রিচ (প্রদত্ত নাম: ওর্টিস) ছিলেন একজন শিক্ষিকা। আর্কিন ইহুদি পরিবারে বেড়ে ওঠেন, কিন্তু তার পরিবার থেকে ধর্মের প্রতি জোর দেওয়া হতো না। তার পূর্বপুরুষগণ ইউক্রেন, রাশিয়া ও জার্মানি থেকে যুক্তরাষ্ট্রে আসেন। আর্কিনের ১১ বছর বয়সে তার পিতামাতা ব্রুকলিন থেকে লস অ্যাঞ্জেলসে চলে যায়। কিন্তু ৮ মাস হলিউড ধর্মঘটের কারণে তার পিতার সেট ডিজাইনারের চাকরি চলে যায়। ১৯৫০-এর দশকের রেড স্কেরের সময় আর্কিনের পিতামাতাকে কমিউনিস্ট হওয়ার কারণে অভিযুক্ত করা হয়। তার পিতাকে তার রাজনৈতিক মতাদর্শ সম্পর্কে প্রশ্ন করা হলে তিনি এর উত্তর না দিতে চাইলে তাকে চাকরিচ্যুত করা হয়। ডেভিড আর্কিন এই মামলার আপীল করেন, কিন্তু তার মৃত্যুর পর তাকে নির্দোষ ঘোষণা করা হয়েছিল। আর্কিন অভিনীত প্রথম চলচ্চিত্র হল দ্য রাশিয়ান্‌স আর কামিং, দ্য রাশিয়ান্‌স আর কামিং (১৯৫৬)। এই কাজের জন্য তিনি শ্রেষ্ঠ অভিনেতা বিভাগে অস্কারের মনোনয়ন লাভ করেন। তিনি মাত্র ছয়জন অভিনয়শিল্পীর একজন, যিনি তার প্রথম অভিনীত চলচ্চিত্রের জন্য অস্কারের মনোনয়ন লাভ করেছেন। এছাড়া এই কাজের জন্য তিনি সেরা সঙ্গীতধর্মী বা হাস্যরসাত্মক অভিনেতা বিভাগে গোল্ডেন গ্লোব পুরস্কার লাভ করেন এবং শ্রেষ্ঠ অভিনেতা বিভাগে বাফটা এবং নবাগত অভিনেতা বিভাগে অপর একটি গোল্ডেন গ্লোব পুরস্কারের মনোনয়ন লাভ করেন। পরের বছর তিনি অড্রি হেপবার্নের বিপরীতে ওয়েট আনটিল ডার্ক চলচ্চিত্রে একজন দাগী আসামী চরিত্রে অভিনয় করেন। দ্য হার্ট ইজ আ লোনলি হান্টার (১৯৬৮) ছবিতে অভিনয়ের জন্য তিনি দ্বিতীয়বারের মত অস্কার ও গোল্ডেন গ্লোব পুরস্কারের মনোনয়ন লাভ করেন। পারিবারিক জীবনে আর্কিন তিনবার বিয়ে করেন। তার প্রথম স্ত্রী জেরেমি ইয়াফে। তাকে ১৯৫৫ সালে বিয়ে করেন। তাদের দুই পুত্র - অ্যাডাম আর্কিন ১৯৫৬ সালের ১৯ আগস্ট জন্মগ্রহণ করেন এবং ম্যাথু আর্কিন ১৯৬০ সালের ২১শে মার্চ জন্মগ্রহণ করেন। ১৯৬১ সালে ইয়াফের সাথে বিবাহবিচ্ছেদ হয়। আর্কিন পরে ১৯৬৪ সালে অভিনেত্রী ও চিত্রনাট্যকার বারবারা ডানাকে বিয়ে করেন। তারা নিউ ইয়র্কের চাপাকোয়াতে বসবাস করতেন। ১৯৬৭ সালে তাদের পুত্র অ্যান্থনি "টনি" ডানা আর্কিন জন্মগ্রহণ করে। ১৯৯৪ সালে তাদের বিবাহবিচ্ছেদ হয়। ১৯৯৬ সালে আর্কিন সুজান নিউল্যান্ডারকে বিয়ে করেন। তারা ক্যালিফোর্নিয়ার কার্লসবাডে বসবাস করেন। আরকিন ২০২৩ সালের ২৯ জুন-এ ক্যালিফোর্নিয়ার কার্লসবাডে তার বাড়িতে ৮৯ বছর বয়সে মারা যান। "Alan Arkin Biography"। ফিল্ম রেফারেন্স (ইংরেজি ভাষায়)। সংগ্রহের তারিখ ২৬ মার্চ ২০১৮।  Sierchio, Pat (১৬ ফেব্রুয়ারি ২০০৭)। "Alan Arkin—not just another kid From Brooklyn" (ইংরেজি ভাষায়)। The Jewish Journal of Greater Los Angeles। ফেব্রুয়ারি ২৩, ২০০৭ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০১৮।  "Actor brings creative ways to Honolulu for workshops | The Honolulu Advertiser | Hawaii's Newspaper" (ইংরেজি ভাষায়)। The Honolulu Advertiser। ২৭ জানুয়ারি ২০০৪। ১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০১৮।  "Alan Arkin biography"। ইয়াহু! মুভিজ (ইংরেজি ভাষায়)। ২০০৮। ডিসেম্বর ১৬, ২০০৬ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০১৮।  "The Russians Are Coming, The Russians Are Coming"। টার্নার ক্লাসিক মুভিজ। সংগ্রহের তারিখ ২৬ মার্চ ২০১৯।  "Academy Awards Best Actor"। ফিল্মসাইট। এএমসি নেটওয়ার্ক এন্টারটেইনমেন্ট। সংগ্রহের তারিখ ২৬ মার্চ ২০১৯।  Lague, Louise (২৬ মার্চ ১৯৭৯)। "Stardom Was a Catch-22 for Alan Arkin, but His Wife and a Guru Helped Beat the System"। পিপল (ইংরেজি ভাষায়)। সংগ্রহের তারিখ ২৬ মার্চ ২০১৮।  Murphy, J. Kim; Dagan, Carmel (জুন ৩০, ২০২৩)। "Alan Arkin, Oscar Winner for 'Little Miss Sunshine,' Dies at 89"। Variety (ইংরেজি ভাষায়)। সংগ্রহের তারিখ জুন ৩০, ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Alan Arkin"। BFI (ইংরেজি ভাষায়)। জুন ২০, ২০১৭ তারিখে মূল থেকে আর্কাইভ করা। সংগ্রহের তারিখ জুন ৩০, ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) RiffTrax: People Soup (Full FREE Short) - RiffTrax on YouTube jtomally9681 (মে ২, ২০১১)। "Classic Sesame Street – Larry and Phyllis – Singing"। ডিসেম্বর ১১, ২০২১ তারিখে মূল থেকে আর্কাইভ করা – YouTube-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) অলমুভিতে অ্যালান আর্কিন ইন্টারনেট অফ-ব্রডওয়ে ডেটাবেজে অ্যালান আর্কিন (ইংরেজি) ইন্টারনেট ব্রডওয়ে ডেটাবেজে অ্যালান আর্কিন (ইংরেজি) ইন্টারনেট মুভি ডেটাবেজে অ্যালান আর্কিন (ইংরেজি)